На основу члана 8. Правилника о начину, критеријумима и поступку доделе средстава из буџета Општине Владичин Хан за подстицање пројекта од јавног интереса које реализују удружења(„Службени гласник Града Врања“ број 9/19), члана 70. Статута Општине Владичин Хан („Службени гласник Града Врања“, број 4/2019), члана 30. Одлуке о Општинском већу Општине Владичин Хан („Службени гласник Града Врања“, број 9/2019), и члана 73. Пословника Општинског већа Општине Владичин Хан („Службени гласник Града Врања“, број 31/2020), Општинско веће Општине Владичин Хан на седници одржаној дана 09.02.2021. године, доноси :

**Р Е Ш Е Њ Е**

**О образовању комисије за доделу средстава удружењима за финансирање и суфинансирање пројеката од јавног интереса у Општини Владичин Хан**

**I**

 Образује секомисија за доделу средстава удружењима за финансирање и суфинансирање пројеката од јавног интереса у Општини Владичин Хан у саставу:

1. Никола Стаменковић –председник комисије
2. Мирјана Ђорђевић – члан
3. Драган Стевановић - члан

**II**

 Задатак комисије из члана 1. овог решења је да:

- припрема предлогe јавних позива за избор пројеката/програма од јавног интереса који се финасирају / суфинансирају из средстава буџета општине Владичин Хан и достави Општинском већу

- у зависности од квалитета предлога пројекта изврши оцену пројеката на основу критеријума за избор пројеката који су од јавног интереса за општину Владичин Хан и финансирају или суфинасирају из буџета Општине Владичин Хан,

- да за сваки пројекат који се разматра сачини писмено образложење у коме се наводе разлози за прихватање или неприхватање пројекта,

- одреди број пројекта који ће бити подржани и висину средстава којима ће се одређени пројекат финансирати из буџета Општине Владичин Хан,

- да сачини списак изабраних пројеката и износе финасијских средстава

- утврди прелиминарну листу изабраних пројеката и сачини предлог одлуке о избору пројекта који ће се финасирати или суфинасирати из буџета Општине Владичин Хан са наведеним износима новчаних средстава и исти достави Општинском већу најкасније у року од 30 дана од дана истека рока за подношење пријаве на јавни позив

- објави прелиминарну листу на интернет страници Општине Владичин Хан и порталу е- управе

- размотри приговоре на објављену листу вредновања и рангирања и да образложен одговор по приговору

- достави Општинском већу Општине Владичин Хан предлог одлуке о расподели средстава у року од три дана од дана одлучивања по приговорима.

- врши праћење реализације одобрених пројекта у складу са одредбама Правилника о начину, критеријумима и поступку доделе средстава из буџета Општине Владичин Хан за подстицање пројекта од јавног интереса које реализују удружења(„Службени гласник Града Врања“ број 9/19).

 Уколико се износ одобрених средстава разликује од тражених средстава за финансирање пројекта комисија ће накнадно затражити од подносиоца пројекта да се буџет пројекта усагласи са одобреним средства за финансирање.

**III**

 Решење ступа на снагу даном доношења.

 Ступањем на снагу овог решења престаје да важи решење Општинског већа Општине Владичин Хан број06-189/2/19-III од 25.12.2019. године

**IV**

 Решење доставити: Члановима комисији и архиви.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06/13/9/21/-III**

 **П Р Е Д С Е Д Н И К**

 **Горан Младеновић**